ཁོད་ནས
ཕྱོགས་བཞིར་གྲི་གུག་གིས་གཡབ་ཅིང་།ཕཊཿམཐོ་སྲིད་པའི་རྩེ་མོ་ནས་དམའ་དམྱལ་ཁམས་བཅོ་བརྒྱད་བར་གྱི་སྣང་ཞིང་སྲིད་པའི་ལྷ་མ་སྲིན་སྡེ་བརྒྱད།གནས་གདོན་ལུས་གདོན་གྱིས་གཙོ་བྱས།།
གཙོ་བོའི་གདོན་ཆེན་བཅོ་བརྒྱད།བྱིས་པའི་གདོན་ཆེན་བཅོ་ལྔ།བགེགས་རིགས་སྟོང་ཕྲག་བརྒྱད་ཅུ།གདོན་རིགས་སུམ་བརྒྱ་དྲུག་ཅུ་སོགས་ལྷ་འདྲེ་ཐམས་ཅད་འདིར་ཚོགས་ཤིག།འདིར་འདུས

ཤིག།གོང་གསུམ་ནུ་རྒྱུག་པ།ལུང་གསུམ་ན་འཕྱོ་བ།གཉན་པོ་ཁ་བཞི།མགྱོགས་པ་སྡེ་བརྒྱད་ལ་སོགས་པའི་ཚེ་དགུ་དང་གཉན་དགུའི་ལྷ་སྲིན་སྡེ་བརྒྱད་ཐམས
ཅད་འདིར་ཚོགས་ཤིག།འདིར་འདུས་ཤིག།དཀར་པོ་ལྷའི་སྡེ།དམོར་པོ་བཙན་གྱི་སྡེ།ནག་པོ་བདུད་ཀྱི་སྡེ།ཁྲ་བོ་གཟའི་སྡེ།སྨུག་པོ་དམུའི་སྡེ།ཤ་ཟ་སྲིན་པོའི་སྡེ།དཀོར་བདག་རྒྱལ
པོའི་སྡེ།མ་མོ་གཤིན་རྗེའི་སྡེ།ས་བདག་ཀླུ་གཉེན་གྱི་སྡེ།དེ་རྣམས་ཀྱི་སྡེར་གཏོགས་པའི་ལྷ་འདྲེ་ཐམས་ཅད་འདིར་ཚོགས་ཤིག།འདིར་འདུས་ཤིག།ང་གར་འགྲོར་བྱ་ནག་བཞིན་དུ་ཀླད་ལ་ལྡིང
བ།ཁྱི་ནག་བཞིན་དུ་རྗེས་སུ་འབྲང་བ།སྦྲུལ་ནག་བཞིན་དུ་ལུས་ལ་འཁྲིལ་བ།དང་པོ་ལུས་ལ་ནད་ཀྱི་སྣ་འདྲེན་པ།བར་དུ་ནད་ཀྱི་གནས་འཆའ་བ།ཐ་མར་ནད་མི་ཕན་པར་བྱེད་པའི་གནོད
བྱེད་གདོན་བགེགས་ཐམས་ཅད་འདིར་ཚོགས་ཤིག།འདིར་འདུས་ཤིག།མདོར་ན་ས་འོག།ས་སྟེ་ང་།སྭ་བླ་གསུམ་ན་གནས་པའི་ལྷ་འདྲེ་ཐམས་ཅད་མ་བོས།མ་ཐོས།མ་སླེབ་མ་ཟེར་བར།།
ནམ་མཁའི་སྤྲིན་བཞིན་དུ་འདུས་ལ་ཤོག།ས་གཞིའི་རླུང་བཞིན་དུ་གཡོས་ལ་ཤོག།བར་སྣང་གི་ཆར་བཞིན་དུ་བོབས་ལ་ཤོག།སྟེང་འོག་ཕྱོགས་བཞི་མཚམས་བརྒྱད་ནས།ན་བུན་བཞིན་དུ

འཐིབས་ལ་ཤོག།ལག་ཏུ་མཚོན་རྣོན་ཐོགས་ལ་ཤོག།ཁ་ནས་ཤུགས་པ་འབུད་ཀྱི་ན་ཤོག།མཐུ་དང་གཟི་བརྗིད་བསྐྱེད་ལ་ཤོག།རྔམ་ཞིང་འཇིགས་པའི་ཚུལ་གྱིས་ཤོག།ད་ལྷ་ཉིད་དུ
གནས་འདིར་ཤོག།།ཅེས་འབོད་ཅིང་མི་རྐང་གླིང་པུ་ཕྲ་ལ་རིང་བ་གཅིག།དེ་རྗེས་ཕྲ་ལ་རིང་པ་ཁུག་གཅིག་ཡོད་ལ།དེ་རྗེས་ཕྲ་ལ་རིང་བ་ཁུག་གཉིས་ཡོད་པ་ཞིག་བུས་པས།ཕྱོགས་བཞི་མཚམས
བརྒྱད་ནས་ལྷ་འདྲེ་ཐམས་ཅད་འདུས་ནས་ཤ་ཁྲག་གི་ཕུང་པོ་ཆེན་པོ་དེའི་མཐའ་སྐོར་དུ་འཁོད་པ་ལ།མཁའ་འགྲོ་མ་དབང་མོ་ཆེ་དེས་བཀའ་བསྒོ་བྱས་པས་ཕན་ཚུན་གནོད་པ་མེད་པར་ཟིལ་གྱིས་མནན
པར་མོས་ནས།ཕཊཿངའི་སྒྱུ་མ་ལུས་ཀྱི་ཕུང་པོ་འདི་སྤྱིར་དྲིན་ཅན་གྱི་ཕ་མ་འདྲེ་གདོན་རྣམས་ཀྱིས་གཙོ་བྱས་པའི་རིགས་དྲུག་སེམས་ཅན་ཐམས་ཅད་ཀྱི་གླུང་དུ་འབུལ་ལོ།།སྒོས་ཆོས་མཛད་ཡོངས
ཀྱི་གླུང་དུ་འབུལ་ལོ།།ཡང་སྒོས་དཔལ་ལྡན་བླ་མ་དམ་པ་རྣམས་ཀྱི་གླུང་དུ་འབུལ་ལོ།།མདོར་ན་ཕ་མ་འབྲེག་དོན་རྣམས་ཀྱིས་གཙོ་བྱས་པའི་སེམས་ཅན་རྣམས་ཀྱིས་སངས་རྒྱས་ཐོབ་པར་བྱ་བའི་ཕྱིར
དུ་དཀོན་མཆོག་སྲིད་ཞུའི་མགྲོན་ལ་མཆོད་པར་འདུལ།མགོན་པོ་ཡོན་ཏན་གྱི་མགྲོན་ལ་གཏང་རག་ཏུ་གཏོང་།རིགས་དྲུག་སྙིང་རྗེའི་མགྲོན་ལ་སྦྱིན་པར་གཏོང་།གདོན་བགེགས་ལན་ཆགས་ཀྱི་

མགྲོན་ལ་བུ་ལོན་འཇལ་བ་ཡིན་ནོ།།ཕཊཿཅེས་བརྗོད་ལ་གྲི་གུག་གིས་ཤ་ཁྲག་རྣམས་བསྐྱིལ་ཞིང་།ཁྱེད་རྣམས་ཤ་ལ་དགའ་བ་ཤུ་ཟོ།ཁྲག་ལ་དགའ་བ་ཁྲག་འཐུངས།།
པགས་པ་ལ་དགའ་བ་པགས་པ།ཚེ་དང་སྲོག་ལ་དགའ་བ་ཚེ་དང་སྲོག།བཀྲག་མདངས་ལ་དགའ་བ་བཀྲག་མདངས།གཟི་བརྗིད་ལ་དགའ་བ་གཟི་བརྗིད་ལ་སོགས་པ་ཅི་འདོད་པ་ཁྱེར་ཞིག།རིངས་པ
རྣམས་ཀྱིས་རྗེན་པར་ཟོ།མི་རིངས་པ་རྣམས་ཀྱིས་ཆོས་ལ་ཟོ།བསྲེགས་ལ་ཟོ།ཅི་བདེ་བར་ཟོ་ཞིག།ཕཊཿཕཊཿཅེས་བརྗོད་ལ་ཤ་ཁྲག་གི་ཕུང་པོ་དེ་ན་པ་མེད་པ་སྨན་གྱི་བདུད་རྩི།འཆི་བ་མེད་པ་ཚེའི
བདུད་རྩི་ལྟ་བུར་གྱུར་པ་དེ་ལ་ཅི་འདོད་དུ་ལོངས་སྤྱད་པས་ལྷ་འདྲེ་ཐམས་ཅད་ཀྱི་རྒྱུད་ཚིམ་ཞིང་ཞེ་སྡང་གདུག་རྩུབ་ཞི་བར་མོས།སླར་ཡང་མཁའ་འགྲོ་མ་དེས་ཤ་ཁྲག་གི་ལྷག་རོལ་རྣམས་བསྡུས་ནས
ལྷག་ལ་དབང་བའི་འབྱུང་པོ་ཁས་ཞན་རྣམས་གྲི་གུག་གིས་གཡབ་ཅིང་འབོད།འདིར་ཡང་གོང་ལྷུར་མི་རྐང་གླིང་བུ་ལན་གསུམ་གཏོང་།ལྷག་མགྲོན་རྣམས་འུབ་ཀྱིས་འདུས་པ་ལ་གྲོང་ལྟར་ཤ་ཁྲག།
རྣམས་གང་ལ་གང་འདོད་དུ་སྟེར།དེ་ནས་མཁའ་འགྲོ་མ་དབང་མོ་ཆེ་དེས་པགས་པ་དེ་དུམ་བུ་བརྒྱ་སྟོང་འབུམ་ཕྲག་མང་པོར་གཏུབས་ནས་འཇིག་རྟེན་དང་འཇིག་རྟེན་ལས་འདས་པའི་མགྲོན་ཐམས།།

ཅད་ལ་ཇི་ལྟར་འོས་པའི་ཡོ་བྱད་དང་།མཆོད་པའི་རྫས་བསམ་གྱིས་མི་ཁྱབ་པ་ཞིག་ཏུ་གྱུར་པར་བསམས་ལ།ངག་ཏུ་པགས་པ་དུམ་བུར་གཏུབས་པ་འཇིག་རྟེན་དྲང་འཇིག་རྟེན་ལས་འདས་པའི་ཅི་འདོད་ཀྱི།
དངོས་པོར་གྱུར།ཕཊ་ཅེས་བརྗོད་ལ་མགྲོན་ཐམས་ཅད་གང་ལ་གང་འདོད་ཀྱི་དངོས་པོས་དགྱེས་ཤིང་ཚིམ་པར་བསམ་མོ།།བདག་གི་བསམ་པའི་སྟོབས་དང་ནི།།དེ་བཞིན་གཤེགས་པའི་བྱིན་སྟོབས
དྲང་།།ཆོས་ཀྱི་དབྱིངས་ཀྱི་སྟོབས་རྣམས་ཀྱིས།།འཕགས་པ་རྣམས་ལ་མཆོད་པ་དང་།།སེམས་ཅན་རྣམས་ལ་ཕན་གདགས་ཕྱིར།།དོན་རྣམས་གང་དག་བསམས་པ་ཀུན།།དེ་དག་ཐམས་ཅད་ཅི
རིགས་པར།།ཐོགས་པ་མེད་པར་འབྱུང་གྱུར་ཅིག།ཅེས་བདེན་སྟོབས་བརྗོད།དེ་ནས་ཆོས་སྟོན་གྱི་ཕྱག་རྒྱ་བྱས་ལ།ཆོས་རྣམས་ཐམས་ཅད་རྒྱུ་ལས་བྱུང་།།དེ་རྒྱུ་དེ་བཞིན་གཤེགས་པས་གསུངས།།།
རྒྱུ་ལ་འགྲོག་པ་གང་ཡིན་པ།།དགེ་སྦྱོང་ཆེན་པོ་འདི་སྐད་གསུང་།།སྐར་མ་རབ་རིབ་མར་མེ་དང་།།སྒྱུ་མ་ཟིལ་པ་ཆུ་བུར་དང་།།རྨི་ལམ་གློག་དང་སྤྲིན་ལྟ་བུ།།འདུས་བྱས་ཆོས་རྣམས་དེ་ལྟར་བལྟ།།
སྡིག་པ་ཅི་ཡང་མི་བྱ་ཞིང་།།དགེ་བ་ཕུན་སུམ་ཚོགས་པར་སྤྱད།།རང་གི་སེམས་ནི་ཡོངས་སུ་འདུལ།།འདི་ནི་སངས་རྒྱས་བསྟན་པ་ཡིན།།ཞེས་སོགས་ཆོས་སྦྱིན་རྒྱས་བསྡུས་ཅི་རིགས་བྱའོ།།

མགྲོན་ལ་བུ་ལོན་འཇལ་བ་ཡིན་ནོ།།ཕཊཿཅེས་བརྗོད་ལ་གྲི་གུག་གིས་ཤ་ཁྲག་རྣམས་བསྙིལ་ཞིང་།ཁྱེད་རྣམས་ཤ་ལ་དགའ་བ་ཤ་ཟོ།ཁྲག་ལ་དགའ་བ་ཁྲག་འཐུངས།།
པགས་པ་ལ་དགའ་བ་པགས་པ།ཚེ་དང་སྲོག་ལ་དགའ་བ་ཚེ་དང་སྲོག།བཀྲག་མདངས་ལ་དགའ་བ་བཀྲག་མདང་ས།གཟི་བརྗིད་ལ་དགའ་བ་གཟི་བརྗིད་ལ་སོགས་པ་ཅི་འདོད་པ་ཁྱེར་ཞིག།རིངས་པ
རྣམས་ཀྱིས་རྗེན་པར་ཟོ།མི་ས་པ་རྣམས་ཀྱིས་ཆོས་ལ་ཟོ།བསྲེགས་ལ་ཟོ།ཅི་བདེ་བར་ཟོ་ཞིག།ཕཊཿཕཊཿཅེས་བརྗོད་ལ་ཤ་ཁྲག་གི་ཕུང་པོ་དེ་ན་པ་མེད་པ་སྨན་གྱི་བདུད་རྩི།འཆི་བ་མེད་པ་ཚེའི།
བདུད་རྩི་ལྟ་བུར་གྱུར་པ་དེ་ལ་ཅི་འདོད་དུ་ལོངས་སྤྱད་པས་ལྷ་འདྲེ་ཐམས་ཅད་ཀྱི་རྒྱུད་ཚིམ་ཞིང་ཞེ་སྡང་གདུག་རྩུབ་ཞི་བར་མོས།སླར་ཡང་མཁའ་འགྲོ་མ་དེས་ཤ་ཁྲག་གི་ལྷག་རོལ་རྣམས་བསྡུས་ནས
ལྷག་ལ་དབང་པོའི་འབྱུང་པོ་ཁས་ཞན་རྣམས་གྲི་གུག་གིས་གཡབ་ཅིང་འབོད།འདིར་ཡང་གོང་ལྷར་མི་རྐང་གླིང་བུ་ལན་གསུམ་གཏོང་།ལྷག་མགྲོན་རྣམས་འུབ་ཀྱིས་འདུས་པ་ལ་གོང་ལྟར་ཤ་ཁྲག
རྣམས་གང་ལ་གང་འདོད་དུ་སྟེར།དེ་ནས་མཁའ་འགྲོ་མ་དབང་མོ་ཆེ་ངེས་པགས་པ་དེ་དུམ་བུ་བརྒྱ་སྟོང་འབུམ་ཕྲག་མང་པོར་གཏུབས་ནས་འཇིག་རྟེན་དང་འཇིག་རྟེན་ལས་འདས་པའི་མགྲོན་ཐམས།།

ཅད་ལ་ཇི་ལྟར་འོས་པའི་ཡོ་བྱད་དང་།མཆོད་པའི་རྫས་བསམ་གྱིས་མི་ཁྱབ་པ་ཞིག་ཏུ་གྱུར་པར་བསམས་ལ།ངག་ཏུ་པགས་པ་དུམ་བུར་གཏུབས་པ་འཇིག་རྟེན་དྲང་འཇིག་རྟེན་ལས་འདས་པའི་ཅི་འདོད་ཀྱི།།།
དངོས་པོར་གྱུར།ཕཊཅེས་བརྗོད་ལ་མགྲོན་ཐམས་ཅད་གང་ལ་གང་འདོད་ཀྱི་དངོས་པོས་དགྱེས་ཤིང་ཚིམ་པར་བསམ་མོ།།བདག་གི་བསམ་པའི་སྟོབས་དང་ནི།།དེ་བཞིན་གཤེགས་པའི་བྱིན་སྟོབས་
དྲང་།།ཆོས་ཀྱི་དབྱིངས་ཀྱི་སྟོབས་རྣམས་ཀྱིས།།འཕགས་པ་རྣམས་ལ་མཆོད་པ་དང་།།སེམས་ཅན་རྣམས་ལ་ཕན་གདགས་ཕྱིར།།དོན་རྣམས་གང་དག་བསམས་པ་ཀུན།།དེ་དག་ཐམས་ཅད་ཅི།
རིགས་པར།།ཐོགས་པ་མེད་པར་དུ་གྱུར་ཅིག།ཅེས་བདེན་སྟོབས་བརྗོད།དེ་ནས་ཆོས་སྟོན་གྱི་ཕྱག་རྒྱ་བྱས་ལ།ཆོས་རྣམས་ཐམས་ཅད་རྒྱུ་ལས་བྱུང་།།དེ་རྒྱུ་དེ་བཞིན་གཤེགས་པས་གསུངས།།།
རྒྱུ་ལ་འགྲོག་པ་གང་ཡིན་པ།།དགེ་བྱང་ཆེན་པོ་འདི་སྐད་གསུང་།།སྐར་མ་རབ་རིབ་མར་མེ་དང་།།སྒྱུ་མ་ཟིལ་པ་ཆུ་བུར་དང་།།རྨི་ལམ་གློག་དང་སྤྲིན་ལྟ་བུ།།འདུས་བྱས་ཆོས་རྣམས་དེ་ལྟར་བལྟ།།
སྡིག་པ་ཅི་ཡང་མི་བྱ་ཞིང་།།དགེ་བ་ཕུན་སུམ་ཚོགས་པར་སྤྱད།།རང་གི་སེམས་ནི་ཡོངས་སུ་འདུལ།།འདི་ནི་སངས་རྒྱས་བསྟན་པ་ཡིན།།ཞེས་སོགས་ཆོས་སྦྱིན་རྒྱས་བསྡུས་ཅི་རིགས་བྱའོ།།

དེ་ནས།བདག་ལ་དེ་དག་སྡིག་སྨིན་ཅིང་།།བདག་དགེ་མ་ལུས་དེར་སྨིན་ཤོག།ཅེས་དང་།འགྲོ་བའི་སྡུག་བསྔལ་གང་ཅིའང་རུང་།།དེ་ཀུན་བདག་ལ་སྨིན་གྱུར་ཅིག།བྱང་ཆུབ
སེམས་དཔའི་དགེ་འདུན་གྱིས།།འགྲོ་བ་བདེ་ལ་འགོད་པར་ཤོག།ཅེས་བརྗོད་ཅིང་གཏོང་ལེན་གྱི་དམིགས་པ་སྐྱོང་།དེ་ལྟར་གཅོད་ཀྱི་དམིགས་སྐོར་ལ་འབད་པས་ལྷ་འདྲེ་རྣམས་ཤ་ཁྲག་གིས་ཚིམ
ཞིང་།ཆོས་ཀྱི་སྦྱིན་པས་རྒྱུད་གྲོལ་བར་བསམ་མོ།།དེ་ནས་མགྲོན་གཤེགས་སུ་གསོལ་བ་ནི།ཕཊཿརང་རངོ་ཇི་ལྟར་འདོད་པའི་འདོད་དགུའི་འབྱོར་པ་ཕུན་སུམ་ཚོགས་པ་ཁྱེར་ལ་ནམ་མཁའི
མཐོངས་དང་།ས་གཞིའི་གཏིང་དང་།རི་གསུམ་གྱི་རྩེ་དང་།ལུང་གསུམ་གྱི་ནང་དང་།ཆུ་བོའི་གཞུང་དང་།རྒྱ་མཚོའི་གཏིང་དང་།བྲག་དཀར་དང་།བྲག་དམར་དང་།རྩི་ཤིང་ནགས་ཚལ་གྱི་གསེབ
དང་།ཚོང་དུས་ཀྱི་དབུས་དང་།ལྷ་ཁང་དང་།དཀོར་ཁང་ལ་སོགས་པ་མདོར་ན་རཱང་རང་སོ་སོའི་གནས་སུ་ཁྱེར་ལ་སོངས་ཤིག།ཕཊཿཅེས་བརྗོད་པས་ཐམས་ཅད་རང་རང་སོ་སོའི་གནས་སུ་སོང
པཔར་བསམ་མོ།།དེ་ནས་སྣང་བ་ཐམས་ཅད་འོད་ཀྱི་རྣམ་པར་བསྡུས་ནས་རང་ལ་ཐིམ།རང་ཡང་འོང་དུ་བསྡུས་ནས་ལྷ་ཐོག་ཏུ་མཉམ་པར་འཇོག།དེ་ཡང་སྣང་ངོར་ཀུན་རྫོབ་ཀྱི་སྣང་བ་གང་ཡང་མི

དམིགས་པའི་སྟོང་ཉམས་ནམ་མཁའ་ལྟ་བུ་དང་།ངེས་ངོར་རང་བཞིན་མེད་པར་ངེས་པའི་འཛིན་སྟངས་དམ་སྤྲིང་ངེ་བ་གཉིས་ཚོགས་ཀྱི་མཉམ་གཞག་ནམ་མཁའ་ལྟ་བུའི་རྣལ་འབྱོར་བསྐྱང་བར་བྱའོ།།།
དེ་ལས་ལངས་ནས་དགེ་བ་རྣམས་གནས་སྐབས་དང་མཐར་ཐུག་གི་སྨོན་གནས་རྣམས་སུ་འདུན་པ་དྲག་པོས་བསྔོ་བར་བྱ་ཞིང་།ཁྱད་པར་ཟབ་ལམ་གཅོད་ཀྱི་ཉམས་ལེན་ལ་བརྟེན་ནས་དགྲ་བོ
བདག་འཛིན་འགོང་པོ་དང་།རང་ཉིད་གཅེས་པར་འཛིན་པའི་འདྲེ་ངན་གཉིས་བཏུལ་ཏེ།ཐབས་ཤེས་ཟུང་འབྲེལ་གྱི་ལམ་མཐར་ཕྱིན་པའི་སྨོན་ལམ་མང་དུ་བྱའོ།།ཐུན་མཚམས་སུ་ཡང་སྣང་སྟོང
གཉིས་ཚོགས་སྒྱུ་མ་ལྟ་བུའི་ཉམས་ལེན་ལ་དྲན་ཤེས་ཡང་ཡང་བསྟེན་ཅིང་།ཅི་བྱེང་རང་རྒྱུད་འདུལ་བའི་ཐབས་སུ་ཁྱེར་ཅི་ཐུབ་དང་།བླ་མ་ལ་དང་གུས།མཆེད་གྲོགས་ལ་དྲག་སྣང་།ཉམ་ཆུང
རྣམས་ལ་སྙིང་རྗེའི་བསམ་པ་ནར་མར་བསྐྱེད་ཅི་ཐུབ་བྱའོ།།འདིར་ནི་གཅོད་གཞུང་བར་འདོད་དང་དཔོན་མའི་དམིགས་པ་སྐྱོང་ཚུལ་མདོར་བསྡུས་ཙམ་ཞིག་གོ་བདེ་བར་བརྗོད་པ་ཡིན་གྱི།སོ་སོའི་གོ
དོན་དང་སྔ་ཕྱི་བར་གསུམ་གྱི་མན་ངག་གི་གནང་རྣམས་དང་།དཀར་འགྱེད་ཀྱི་སྒོ་ནས་དམིགས་པ་སྐྱོང་ཚུལ་དང་།རྗེས་གཅོད་ཀྱི་དམིགས་པ་བྱ་ཚུལ་དང་།གཞན་ཡང་གཅོད་ཉམས་སུ་བླངས་པ

ལ་བརྟེན་ནས་ཕྱི་ནང་གསང་གསུམ་གྱི་ལྗོངས་དང་།ཚར་ཚད་ཆོད་ཚང་སོགས་ཇི་ལྟར་འབྱུང་ཚུལ་དང་།དེ་དག་ལ་ཡང་འདྲ་མིན་མང་དུ་ཡོད་ཚུལ་དང་།གཞན་ཡང་ལམ
འདིའི་གོལ་ས་དང་འཚོ་རས།ལམ་འདི་ལ་བརྟེན་ནས་ཡོན་ཏན་རྒྱུད་ལ་སྐྱེ་ཚུལ་གྱི་རིམ་པ་དང་།རང་དང་གཞན་གྱི་དོན་བྱ་ཚུལ་ལས་ཚོགས་ཀྱི་རྣམ་གཞག་སོགས་ཞིབ་པར་ནི་རྗེ་ཡབ་སྲས་ཀྱི
གསུང་རྒྱན་གཅོད་གཞུང་སྐལ་ལྡན་འཇུག་ངོགས་དང་།འདུལ་འཛིན་བློ་གྲོས་སྦས་པའི་གཅོད་གཞུང་།སྨོན་ལམ་མཐའ་ཡས་པའི་གཅོད་གཞུང་རྣམས་དང་།དེ་དག་ཐམས་ཅད་ཀྱི་གནང་བསྡུས
པ་བླ་མ་གྲུབ་པའི་དབང་ཕྱུག་ཆེན་པོ་དེ་ཉིད་ཀྱིས་མཛད་པའི་གཅོང་གཞུང་གི་ཊཱིཀྐ་ལས་ཤེས་པར་བྱ་ཞིང་།མན་ངག་གི་གནང་རྣམས་ནི་རྒྱུད་ལྡན་བླ་མ་དམ་པའི་ཞལ་ལས་ཤེས་པར་བྱའོ།།
རྒྱལ་བས་བསྔགས་པའི་དབེན་པའི་གནས་དག་ཏུ།།ཐུབ་པའི་བཅས་མཚམས་དག་པ་གཞིར་བཟུང་ནས།།ཐབས་ཤེས་ཟུང་དུ་འབྲེལ་བའི་མཚོན་རྣོན་གྱིས།།གཅེས་འཛིན་རྩ་བ་གཅོད་རྣམས
སྐལ་བ་བཟང་།།ཤུགས་དྲག་སྙིང་རྗེའི་ཆུ་འཛིན་འཁྲིགས་པའི་དབུས།།རྟེན་འབྱུང་སྐྱེ་མེད་ཕཊཿཀྱི་དབྱར་རྔ་སྒྲོག།སྟོང་ཉིད་གནམ་ལྕགས་མེ་ཆེན་འབར་བ་ཡིས།།གཉིས་འཛིན་བྲག་རི་བསྙིལ

རྣམས་ཨེ་མ་མཚོར།།ཚོགས་གཉིས་ཟུང་དུ་འབྲེལ་བའི་གཤོག་རླབས་བྱིས།།རླབ་ཆེན་རྒྱལ་སྲས་སྨོད་པའི་མཁར་འཕགས་ཏེ།།སྲིད་ཞིའི་མྱ་ངམ་ཐང་ལ་མི་གནས་པར།།སྐུ་གསུམ་རྒྱ་མཚོ
འཇུག་རྣམས་ཕྱག་གི་གནས།།བདག་ནི་ཐོས་ཉུང་གཅིག་ཏུ་སྦྱངས་པ་དམན།།ལམ་དང་ལམ་མིན་འབྱེད་ལ་ཤིན་ཏུ་འཐོམ་པ།།དེ་ཕྱིར་བདག་འབྲས་ཟབ་མོའི་གཏམ་སྨྲ་བ།།མཁས་དང་དམ་པའི
སྤྱན་སྔར་ངོ་ཚའི་གནས།།འོན་ཀྱང་སྐྱེས་བུའི་རྩོལ་བས་བསྐོལ་བ་ན།།སེམ་མེད་གླིང་བུ་དག་ཀྱང་སྒྲ་སྙན་སྒྲུབ།།དེ་བཞིན་གཞན་གྱིས་བསྐུལ་བའི་རྐྱེན་དག་ལས།།གྲུབ་མཆོག་བླ་མའི
གསུང་ལ་རྗེས་ཟློས་བྱས།།རྒྱུད་ལྡན་བླ་མ་དམ་པའི་གསུང་བཞིན་དུ།།རང་བགྲོ་མེད་པར་སྦྱར་བ་ཡིན་མོད་ཀྱང་།།བདག་བློའི་སྐྱོན་གྱིས་ཉེས་པའི་ཆ་མཆིས་ན།།བླ་མ་མཁའ་འགྲོའི་ཚོགས་ལ
སྙིང་ནས་བཤགས།།བླ་མའི་གསུང་ལ་གཅེས་སྦྱས་བགྱིར།པྲ་ཧྲི།།དགེ་པྲ་ཏྲེའི།བྲ་དྲག་དང་འགྲོ་བ་ཀུན།།སྐྱེ་ཞིང་སྐྱེ་བར་ཐེག་མཆོག་བཤེས་གཉེན་གྱིས།།འབྲལ་བ་མེད་པར་རྗེས་སུ་འཛིན
གྱུར་ཅིག།འཇམ་མགོན་བླ་མའི་སྙན་རྒྱུད་ཡིད་བཞིན་ནོར།།བྲོས་བསམ་སྒོམ་པའི་རྒྱལ་མཚན་རྩེར་མཆོད་པས།།མཆོག་ཐུན་དངོས་གྲུབ་འདོད་དགུའི་ཆར་ཆེན་གྱིས།།འགྲོ་འདི་མ་ལུས་ཚིས་པ།

ཉིད་གྱུར་ཅིག།ཅེས་ཟབ་ལམ་གཅོད་ཀྱི་མན་ངག་སྙིང་གི་མུན་སེལ་རིན་ཆེན་སྒྲོན་མ་ཞེས་བྱ་བ་འདི་ནི།མཁྱེན་པ་དང་བརྩེ་བ་སོགས་ཡོན་ཏན་དུ་མས་ཐུགས་རྒྱུད་ཕྱུག་པ
སྐུ་མདུན་དར་ཧ་ན་མཁན་པོ་བསྐལ་བཟང་ཡོན་ཏན་དང་།མཆོང་དཔོན་སྡེ་དྲུག་མཁན་པོ་བློ་བཟང་རྣམ་རྒྱལ་གཉིས་ཀྱིས་འདི་ལྟ་བུ་ཞིག་དགོས་ཞེས་བསྐུལ་བ་ལ་བརྟེན་ནས་ཡུལ་སྐྱེད་གྲོང་གི་རི་ཁྲོད
པ་ཡེ་ཤེས་རྒྱལ་མཚན་གྱིས་ཆོས་གྲྭ་ཆེན་པོ་བཀྲ་ཤིས་ལྷུན་པོར་སྦྱར་བའོ།།འདིས་ཀྱང་ཐུབ་པའི་བསྟན་པ་ཡུན་རིང་དུ་གནས་པར་གྱུར་ཅིག།